CELEX: C2004/106/174
Language: el
Date: 2004-04-30 00:00:00
Title: Υπόθεση Τ-119/04: Προσφυγή του Francisco Rossi Ferreras κατά της Επιτροπής των Ευρωπαϊκών Κοινοτήτων, ασκηθείσα στις 25 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/88
            
         Προσφυγή του Francisco Rossi Ferreras κατά της Επιτροπής των Ευρωπαϊκών Κοινοτήτων, ασκηθείσα στις 25 Μαρτίου 2004
   (Υπόθεση Τ-119/04)
   (2004/C 106/174)
   Γλώσσα διαδικασίας: η γαλλική
   Ο Francisco Rossi Ferreras, κάτοικος Λουξεμβούργου, εκπροσωπούμενος από τους Gilles Bounéou και Frédéric Frabetti, avocats, με τόπο επιδόσεων στο Λουξεμβούργο, άσκησε στις 25 Μαρτίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την έκθεση κρίσεως του ιδίου για την περίοδο από 1ης Ιουλίου 2001 έως 31 Δεκεμβρίου 2002·
            
         
               —
            
            
               να υποχρεώσει την καθής να καταβάλει στον προσφεύγοντα το ποσό των 30.000 ευρώ λόγω ηθικής βλάβης·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι και κύρια επιχειρήματα:
   Ο προσφεύγων, υπάλληλος της καθής, βάλλει κατά της εκθέσεως σχετικά με την εξέλιξη της σταδιοδρομίας του για την περίοδο 2001-2002.
   Προβάλλει παράβαση του άρθρου 43 του Κανονισμού Υπηρεσιακής Καταστάσεως των Υπαλλήλων, παραβίαση των αρχών της χρηστής διοικήσεως, της απαγορεύσεως των διακρίσεων και της αυθαίρετης διαδικασίας, καθώς και αθέτηση της υποχρεώσεως αιτιολογήσεως. Επικαλείται επίσης πρόδηλη πλάνη εκτιμήσεως των βαθμολογητών της καθής και ισχυρίζεται ότι υπήρξε θύμα ηθικής παρενοχλήσεως εκ μέρους του ιεραρχικώς προϊσταμένου του.